5. ΑΝΑΓΚ. ΝΟΜΟΣ της 25 Ιαν./29 Φεβρ. 1936 Περί καταργήσεως του Νόμ.483/1914 περί διεξαγωγής της στρατολογικής υπηρεσίας και της των στρατιωτικών εισφορών εις τους Δήμους και Κοινότητας. ΄Αρθρ.1.-Η υπό του Νόμ.483/1914 προβλεπομένη εις τους Δήμους και Κοινότητας κατηγορία ειδικών υπαλλήλων καλουμένων δημοτικών ή κοινοτικών στρατολόγων καταργείται, εφεξής δε τα καθήκοντα τούτων εκτελούνται υπό δημοτικών υπαλλήλων κατά τα περί τούτου ορισθησόμενα υπό του οργανισμού της εσωτερικής υπηρεσία των Δήμων. Όπου εις τους διαφόρους νόμους αναφέρεται «δημοτικός στρατολόγος», νοείται εφεξής το υπό της αρμοδίας δημοτικής αρχής εντεταλμένον όργανον. Τα καθήκοντα των δημοτικών και κοινοτικών στρατολόγων ωρίζοντο δια του άρθρ.11 του καταργηθέντος Νόμ.483/1914, έχοντος ως ακολούθως: Σελ.223 Δημοτικοί Στρατολόγοι 3.Γ.α.1-5 Άρθρ.11.-Τα καθήκοντα των δημοτικών και κοινοτικών στρατολόγων είναι τα αυτά προς τα οριζόμενα υπό του στρατολογικού νόμου και του νόμου περί στρατιωτικών εισφορών δια τους δημάρχους   και προέδρους   Κοινοτήτων, ως και όσα  ήθελον ορισθή δια Β.Δ./των .  πλην των. ανωτέρω δε και τα εξής: α)Διαφωτίζουσι τους πολίτας, είτε κατ’ ιδίαν, είτε δια δημοσίων διαλέξεων, περί πάντων των ζητημάτων των σχετικών προς την στρατολογίαν και τας εισφοράς, παρέχοντες αυτοίς πάσαν σχετικήν πληροφορίαν και εξηγούντες τα καθήκοντα και τας υποχρεώσεις αυτών απέναντι του νόμου, ως και τας συνεπείας των παραλείψεων. β)Χρησιμεύουσιν ως μεσάζοντες μεταξύ των πολιτών και των οικείων στρατολογικών γραφείων ή των σωμάτων, αιτούντες προφορικώς, εγγράφως ή τηλεγραφικώς πάσαν πληροφορίαν σχετικήν προς την στρατολογικήν υπόστασιν των ενδιαφερομένων. γ)Επιθεωρούσιν, οσάκις ήθελον διαταχθή, τα ατομικά βιβλιάρια των εφέδρων και σημειούσιν εις αυτά τας διατασσομένας μεταβολάς. δ)Τηρούσιν κατάλογον των εφέδρων αξιωματικών του οικείου στρατολογικού διαμερίσματος κεχωρισμένως κατά κοινότητα, σημειούντες εν αυτώ τον τόπον διαμονής, την κατοικίαν και παν άλλο στοιχείον χρήσιμον τη υπηρεσία. . αποστέλλουσι δε αντίγραφον αυτού, ως και πάσαν μεταβολήν, εις το οικείον στρατολογικόν γραφείον. ε)Συνοδεύουσι, καθ’ ας περιπτώσεις ορίζει ο στρατολογικός νόμος, τους προς κατάταξιν μεταβαίνοντας στρατευσίμους ή τους γονείς ή τους αδελφούς αυτών, προς πιστοποίησιν της ταυτότητος. ς)Κοινοποιούσι τας προκηρύξεις ή εγκυκλίους διαταγάς, τας σχετικάς προς την στρατολογίαν, την επιστράτευσιν και τας στρατιωτικάς εισφοράς, και διενεργούσι την επίδοσιν προσωπικών προσκλήσεων παντός ατόμου, όπερ ήθελε κληθή δια του μέσου τούτου προς εκτέλεσιν της στρατιωτικής αυτού υποχρεώσεως. ζ)Επιδίδουσιν υπευθύνως τους προς τους αποστράτους και εφέδρους αξιωματικούς απευθυνομένους εμπιστευτικούς φακέλλους ή τας διαταγάς επιστρατεύσεως. Άρθρ.2.-(Μεταβατική διάταξις). Άρθρ.3.-(Προσωρινής ισχύος). Σελ. 224 3.Γ.α.5 Δημοτικοί Στρατολόγοι Άρθρ.4.-Οι δυνάμει του παρόντος νόμου μετατασσόμενοι δημοτικοί στρατολόγοι δεν δύνανται να απολυθώσι λόγω καταργήσεως θέσεως, υπάγονται δε όσον αφορά τας συντάξεις εις τας διατάξεις των αντιστοίχων νόμων περί δημοτικών υπαλλήλων και υπόκεινται εις τας δι’ αυτούς προς τούτο κρατήσεις. Δια τον προγενέστερον συντάξιμον χρόνον υπηρεσίας αυτών και εφόσον δεν έχουσιν υποστή σχετικήν κράτησιν υπόκεινται εις τοιαύτην 7% επί των ειλημμένων μισθών των, καταβαλλομένην εις μηνιαίας δόσεις. Σύνταξις δεν δύναται να χορηγηθή εις αυτούς άνευ καταβολής πλήρων των κατά τα ανωτέρω κρατήσεων προ της εξόδου αυτών. Άρθρ.5.-Ο Νόμ.483/1914 και πάσα άλλη διάταξις αντικειμένη εις τον παρόντα καταργείται. Πάσα τυχόν λεπτομέρεια αναγκαιούσα δια την εφαρμογήν των εν τοις προηγουμένοις άρθροις οριζομένων καθορίζεται δια Δ/τος προκαλουμένου υπό του Υπουργείου Εσωτερικών. Άρθρ.6.-(Αντικαθίσταται το άρθρ.18 του Νόμ.5521/1932, κατωτ.3. Γβ.). 